আর বাকি রাষ্ট্রায়ত্ত ব্যাংকগুলোর মধ্যে সোনালী ব্যাংকের ৫ হাজার ৮৩৮ কোটি টাকা মূলধনের বিপরীতে সেপ্টেম্বর শেষে খেলাপি ঋণের পরিমাণ ৮ হাজার ৫৪১ কোটি টাকা। এ হিসাবে ব্যাংকটির মূলধনের ১৪৬ শতাংশই খেলাপি ঋণ। আরেক রাষ্ট্রায়ত্ত ব্যাংক অগ্রণীর মূলধনের ১২৭ শতাংশ খেলাপি ঋণ। ৪ হাজার ৪৬৮ কোটি টাকা মূলধনের বিপরীতে সেপ্টেম্বর শেষে ব্যাংকটির খেলাপি ঋণ ছিল ৫ হাজার ৭১১ কোটি টাকা। এছাড়া জনতা ব্যাংকের ৪ হাজার ২০৩ কোটি টাকা মূলধনের বিপরীতে খেলাপি ঋণ ৪ হাজার ৯৮৫ কোটি ও বাংলাদেশ ডেভেলপমেন্ট ব্যাংক লিমিটেডের (বিডিবিএল) ১ হাজার ৮০৪ কোটি টাকা মূলধনের বিপরীতে খেলাপি ঋণ ৮৭৪ কোটি টাকা। অর্থাৎ মূলধনের বিপরীতে জনতা ব্যাংকের খেলাপি ঋণ ১১৮ ও বিডিবিএলের ৪৮ শতাংশ।